Әл-Фараби атындағы Қазақ Ұлттық университеті

Заң факультеті

Мемлекет және құқық теориясы мен тарихы,

конституциялық және әкімшілік құқығы кафедрасы

|  |  |
| --- | --- |
|  |  |

**TGP 1201 Мемлекет және теориясы**

пәні бойынша

**ҚОРЫТЫНДЫ ЕМТИХАН БАҒДАРЛАМАСЫ**

«6B04205- Құқықтану» мамандығы

1 курс, күзгі семестр, 6 кредит

Алматы, 2020.

 6B04205 - Құқықтану мамандығы бойынша оқу жұмыс жоспарының негізінде жасалынды

 Қорытынды емтихан бағдарламасын құрастырған – з.ғ.к., аға оқытушы Усеинова К.Р.

Мемлекет және құқық теориясы мен тарихы, конституциялық және әкімшілік құқығы кафедрасы ның мәжілісінде қаралып ұсынылды.

«31» 08. 2020 ж. №1 Хаттама

Кафедра меңгерушісі,

з.ғ.д., профессор \_\_\_\_\_\_\_\_\_\_\_\_\_\_\_\_ Усеинова Г.Р.

###

**КІРІСПЕ**

Мемлекеттік-құқықтық білімдер жүйесінде негізгі айқындамаға ие бола отырып, мемлекет және құқық теориясы студенттерді мемлекет пен құқықтың мәнін, қоғамдық мақсатын, олардың басқа да әлеуметтік құбылыстармен байланысын, мемлекет пен құқықтың пайда болуы мен дамуының ортақ заңдылықтары туралы білімді береді.

Мемлекет және құқық теориясы мемлекет пен құқықтың негізгі ұғымдары мен категориялары туралы бастапқы түсінікті береді, ал онысыз заңның салалық және басқа да пәндерінің нақты білімін игеру мүмкін емес. Мәселен, мемлекет және құқық теориясындағы заң, құқықтық қатынас, құқық бұзушылық, заңдылық, құқық нормасы мен заң бабы, құқық қолдану актілері, құқықты жүзеге асыру, басқару нысаны, саяси режим және басқа да ұғымдарды пайымдамайынша нақты мәселелердің байыбына бару мүмкін емес.

Емтихандық тестілеу университеттің ресми ақпараттық-білім беру платформаларында – **Univer АЖ**-да жүргізіледі.

Тестілеуден өтуді бақылау – **онлайн прокторинг**.

Прокторинг технологиясы (ағылш. «proctor» – емтихан барысын бақылау). Прокторлар, аудиториядағы әдеттегі емтихан сияқты, емтихан алушылардың сынақтардан адал өтуін бақылайды: тапсырмаларды өздері орындайды және қосымша материалдарды пайдаланбайды.

Интернеттегі нақты уақыттағы емтиханды веб-камерада маман (күндізгі прокторинг) және тақырыптың жұмыс үстелін, кадрдағы адамдар санын, сыртқы дыбыстарды немесе дауыстарды, тіпті көру қимылдарын (киберпрокторинг) бақылайтын бағдарлама қадағалай алады. Аралас прокторинг жиі қолданылады: бағдарлама ескертулерімен емтиханның бейнежазбасын адам қосымша қарайды және бұзушылықтар орын алды ма, жоқ па, соны шешеді.

Тестілеу ұзақтығы:

UNIVER АЖ-да – 40 сұраққа 90 минут.

Прокторинг жөніндегі нұсқаулықтың талаптарына сәйкес студенттер емтихан басталардан **30 минут бұрын** UNIVER АЖ-ға кіріп отыруы тиіс.

Емтихандық тестілеуден кейін UNIVER АЖ-да – баллдар автоматты түрде емтихан ведомосына қойылады.

**Тестілеу нәтижелері прокторинг нәтижелері бойынша қайта қаралуы мүмкін. Егер студент тестілеуден өту ережелерін бұзса, оның нәтижесі жойылады.**

Білім алушы ағымдағы (АБ1 және АБ) және қорытынды бақылаудан (ҚБ) оң баға алған жағдайда ғана пән бойынша қорытынды баға: Қорытынды баға= **(РК1иРК2)/3х0,6+(ИЭх0,4**) Формуласы бойынша есептеледі.

Студенттердің оқу жетістіктері сандық эквиваленті бар халықаралық деңгейде қабылданған әріптік жүцһйеге сәйкес 100 баллдық шкала бойынша (оң бағалар «А»-дан төмен қарай «»-ға дейін (100-50 және «қанағаттанарлықсыз» **«FX» (25-49), «F» (0-24)** және дәстүрлі бағалау жүйесі бойынша белгіленеді. «» бағасы тек қорытынды емтихан үшін қойылады.

**«FX» (25-49) белгісіне сәйкес** «қанағаттанарлықсыз» деген баға алған жағдайда, білім алушы оқу пәні/модулі бағдарламасны қайта өтпей, «» кезеңінде ақылы түрде қорыиһтынды бақылауды қайта тапсыра алады.

**«FX»** қайта тапсыру кезінде **«F»** бағасын алған жағдайда білім алушы ақылы негізде оқу пәніне қайта жазылып, оқу сабақтарының барлық түріне қатысады, бағдарламаға сәйкес оқу жоспарының барлық түрлерін орындайды және қорытынды бақылауды қайта тапсырады**.**

**«FX»** бағасын алған білім алушы емтиханды қайта тапсыру кезінде **«FX»** бағасын алған жағдайда**, білім алушы** ақылы негізде емтиханды үшінші рет тапсыра алады.

«Қанағаттанарлықсыз» эквивалентіне сәйкес үш рет **«FX» немесе «F»** бағасын алған жағдайда, білім алушы «қанағаттанарлықсыз» бағаларының санына қарамастан оқудан шығарылады және пәнге қайта жазылу мүмкіндігінен айрылады.

**ҚОРЫТЫНДЫ ТЕСТІЛЕУГЕ ШЫҒАРЫЛАТЫН ОҚУ ТАҚЫРЫПТАРЫ**

1. **Мемлекет және құқық теориясы пәні және әдістері.**

Мемлекет және құқық теориясының пәні мен әдістемесі. Мемлекет және құқық теориясының қоғамдық және заң ғылымдары жүйесінде алатын орны. Мемлекет және құқық теориясының негізгі жеке және қоғамдық әдістері.Жоғары білімді заңгердің құрылуында мемлекет және құқық теориясының маңызы. Мемлекет және құқық теориясының функциялары оқу тәртібі ретінде.

1. **Мемлекет пен құқықтың пайда болуы. Мемлекеттің мәні. Мемлекеттің типтері.**

 Алғашқы қауымдық құрылыстың жалпы сипаттамасы және оның мемлекеттік құрылымнан айырмашылығы. Алғашқы қоғамның нормативтік басқарылуы. Алғашқы қауымдық құрылыстың ыдырауының заңдылықтары, себептері және мемлекеттің пайда болуы. Мемлекеттің пайда болуының батыстық (еуропалық) және шығыстық (азиялық) жолдары. Мемлекеттің түсінігі және белгілері.

Мемлекеттің пайда болуын түсіндіретін сан алуан теориялар (теологиялық, келісім-шарт, психологиялық, таптық, куштеу, патриархалдық теориялары). Мемлекет типінің түсінігі. Мемлекет формациялық өлшемі бойынша типтері. Мемлекеттің типологиясындағы өркениеттік жолдың мазмұны. Өркениеттің ұғымы және түрлері. Өркениеттік жол бойынша мемлекет және құқықтың сипаттамасы.

1. **Мемлекеттің функциялары. Мемлекеттің механизмі.**

Мемлекеттің функцияларының түсінігі мен жіктелуін анықтау. Мемлекеттік органның түрлерін жіктеу, мемлекеттің құқық қорғау функциясын нақты қарастыру.

1. **Мемлекеттің нысаны және оның элементтері**

Мемлекет нысанының түсінігі. Басқару нысаны (басқару нысанының түрлері, оның ерекшеліктері). Мемлекеттік құрылым нысаны. Саяси режим (мемлекеттік режим) нысаны.

1. **Қоғамның саяси жүйесі. Саяси жүйенің элементтері.**

Қоғамның саяси жүйесі: түсінігі, мәні және құрылымы. Саяси көпшілік (плюрализм). Саяси жүйелерді типологиялау (тұрпаттарға бөлу). Саяси жүйелердің дамуы. Қазақстанның саяси жүйесі. Осы заманғы Қазақстанның партиялары мен қоғамдық қозғалыстары және қоғам өмірінде олардың атқаратын рөлдері мен ықпалдарының арта түсуі.

Мемлекеттің саяси жүйедегі орны мен ролін анықтау. Саяси партиялар мен қоғамдық бірлестіктердің мемлекет пен қарым-қатынасын анықтау.

1. **Құқықтық мемлекет және азаматтық қоғам. Билікті бөлу жүйесі қалыптастырудың мәселелері.**

Құқықтық мемлекет түсінігі, оның анықтамасы. Құқықтық мемлекеттің нышандары. Осы заманғы құқықтық мемлекеттердің әлеуметтік сипаты. Азаматтық қоғам түсінігі және белгілері. Азаматтық қоғамның құрылысы. Азаматтық қоғам институттары. Құқықтық мемлекет пен азаматтық қоғамның арақатынасы.

1. **Құқықтың түсінігі және белгілері. Құқықтың қайнар көздері**

Құқықтың пайда болуы. Құқықтың қалыптасуының себептері және негізгі тәсілдері, негізгі теориялары. Құқықтың түсінгі және белгілері. Құқықтың әлеуметтік құндылығы. Құқықтың мәні. Объективтік және субъективтік құқық. Құқық функцияларының түсінігі, түрлері. Құқық функциясының жүйесі. Құқықтың қайнар көздерінің түсінігі, түрлері. Нормативтік құқықтық актілердің түсінігі, иерархиясы, сатысы. Құқықтық актілердің уақытқа байланысты, кеңістіктегі, қамту өрісіндегі қамту пәні бойынша әрекет ету күші.

1. **Әлеуметтік нормалар жүйесі. Құқық жүйесі. Құқық жүйесінің элементтері.**

Әлеуметтік нормалардың түсінігі, белгілері. Әлеуметтік нормалардың әлеуметтік құндылығы. Әлеуметтік нормалардың түрлері. Құқық және мораль, ортақ белгілері және айырмашылығы. Құқық және дін. Құқық және әдет-ғұрып. Құқықтың басқа әлеуметтік нормалардын айырмашылығының негізгі белгілері. Құқық жүйесінің түсінігі және элементтері.

1. **Құқықтық қатынастар түсінігі, белгілері, пайда болу алғышарттары.**

Құқықтық қатынастар - қоғамдық қатынастардың ерекше түрі ретінде. Құқықтық қатынас анықтамасы және оның құрамы. Құқықтық қатынастардың объектілері, субъектілері және мазмұны. Заңды айғақ түсінігінің, құқықтық қатынастардың пайда болуының, өзгеруі мен тоқтатылуының негізі ретінде. Заңды айғақтардың жіктелініп саралануы. Құқықтық қатынастардың түрлері.

1. **Құқықты жүзеге асыру: түсінігі, нысаны, тәсілдері.**

Құқық нормалары қолдану - құқықты жүзеге асырудың ерекше нысаны ретінде. Құқық қолдану актілері: ұғымы, ерекшеліктері, түрлері, сатылары.

Құқық нормаларының түсінігі және белгілері. Құқық нормаларының түрлері. Құқық нормалары классификациясының өлшемдері. Нормалар – принциптер, нормалар – анықтамалар (дефинициялар), іс-әрекет қағидаларының нормалары. Құқық – іс-әрекет қағидалары нормаларының логикалық құрылымы. Құқықтық нормалар және заң баптарының қатынастары.

1. **Құқықтық сана және құқықтық мәдениет. Қазақстан Республикасында құқықтық жүйенің дамуы.**

Құқықтық сана ұғымы және құқықтық сананың түрлері. Құқықтық сананың құрылымы. Құқықтық білім. Құқықтық психология. Құқықтық идеология. Құқықтық мәдениет ұғымы және құрылымы. Құқықтық нигилизм (немқұрайлылық) және құқықтық идеализм. Құқықтық нигилизмді жеңудің жолдары. Осы заманғы негізгі құқықтық жүйелердің түсінігі және түрлері.

1. **Заңдарды жүйелеу. Құқық шығармашылық және заң техникасы.**

Заңдарды жүйелеудің түсінігі және түрлері: инкорпорация, консолидация, кодификация. ҚР-ғы заңдарды жүйелеудің дамуы. Құқық шығармашылықтың түсінігі және мәні. Құқық шығармашылықтың түрлері. Құқық шығармашылықтың қағидалары. Құқық шығармашылық ісінің сатылары. Заң техникасы түсінігі.

1. **Құқықты талқылау. Құқықты талқылаудың заң тәжірибесі үшін маңызы.**

Құқықты талқылаудың ұғымы. Түсінік беру жолдары: субъектілері бойынша, тәсілі бойынша, көлемі бойынша. Құқық нормаларына түсінік беру актілері: түсінігі (ұғымы), ерекшеліктері, түрлері, заң тәжірибесінде атқаратын ролі.

1. **Құқық бұзушылық және заң алдындағы жауапкершілік. Заңдылық және құқықтық тәртіп. Құқыққа сай мінез-құлық.**

Құқық бұзушылық ұғымы (түсінігі) және нышандары. Құқық бұзушылықтың заңдық құрамы: субъект, объект, субъективтік жағы, объективтік жағы. Заң алдындағы жауапкершілік: ұғымы, қағидалары және негіздері. Заң алдында жауаптылықтың түрлері. Құқық бұзушылық және заң алдындағы жауапкершілік. Заңдылық және құқықтық тәртіп. Құқыққа сай мінез-құлық.

1. **Адам құқығы. Қазақстан Республикасының мемлекет нысаны. Мемлекет және жаһандық мәселелер**

Адамзаттың жаһандық мәселелерін атап көрсетіңіз, оларды шешудегі мемелекет пен құқықтың рөлін көрсетіңіз. Экологияны сақтау және оны қорғаудағы құқық пен мемлекеттің ықпал ету тәсілдерін атап көрсетіңіз. Қазақстан Республикасына қандай экологиялық мәселелелр тән, олардың шешу жолдары қандай. Бүкіл адамзатқа демографиялық проблемалалардың қандаймәні бар және оларды шешуде мемлекеттің рөлі қандай.

**ҰСЫНЫЛАТЫН ӘДЕБИЕТТЕР**

1. Сапаргалиев Г.С. Ибраева А.С. Мемлекет және құқық теориясы. Астана, Фолиант баспасы 2015.
2. Құрастырушылар авторлар коллективі. Мемлекет және құқық теориясының хрестоматиясы. І том. Алматы, ТОО «KazBookTrade» баспасы 2015.
3. Н.И.Матузов, А.В. Малько, Б.О.Алтынбасов Мемлекет және құқық теориясы. Алматы “Москва”, 2015ж.
4. Қазақстан Республикасының Конституциясы. 30 тамыз 1995 жыл, өзгертулер мен толықтыруларымен бірге, эл.база «adilet.kz», 2017ж.

**Интернет-ресурстар:**

1. Оқу материалы: дәріс тезистері, бейне-дәрістер, семинар сабақтарына дайындық бойынша әдістемелік ұсыныстар, СӨЖ және т. б., сайтта қол жетімді www.univer.kaznu.kz ПОӘК бөлімінде.

2. "Заң" құқықтық базасында қол жетімді пән тақырыптарына сәйкес нормативтік құқықтық актілер.